( ข้อความประชาสัมพันธ์การรับเบี้ยยังชีพผู้สูงอายุขององค์กรปกครองส่วนท้องถิ่น )
                ตั้งแต่บัดนี้จนถึงเดือนพฤศจิกายน   ๒๕๖๑   นี้   ( องค์การบริหารส่วนตำบลเคียนซา )   ขอเชิญชวนให้ผู้สูงอายุที่มีอายุครบ   ๖๐   ปีบริบูรณ์            ที่ยังไม่เคยลงทะเบียนขอรับเบี้ยยังชีพผู้สูงอายุ   และผู้สูงอายุที่จะมีอายุครบ   ๖๐   ปีบริบูรณ์   ในปีงบประมาณถัดไป   นับจนถึงวันที่   ๑   ตุลาคม   ๒๕๖๒           ( เกิดก่อนวันที่   ๒   ตุลาคม   ๒๕๐๒ )   ที่มีคุณสมบัติ   ดังนี้
                ๑.  มีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ   หรือผู้ที่ได้ย้ายทะเบียนบ้านมาใหม่ก่อนสิ้นเดือนพฤศจิกายนของทุกปี
                ๒. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ   หรือองค์กรปกครองส่วนท้องถิ่น   ที่ประสงค์จะรับเงินเบี้ยยังชีพผู้สูงอายุไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่เดือนมกราคมจนถึงเดือนพฤศจิกายน   ๒๕๖๑     ด้วยตนเอง   หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด  ณ  ที่ทำการองค์การบริหารส่วนตำบลเคียนซา อำเภอเคียนซา จังหวัดสุราษฎร์ธานี   ระหว่างเวลา   ๐๘.๓๐-๑๖.๓๐   น.   เพื่อจะได้มีสิทธิรับเงินเบี้ยยังชีพ                  โดยเตรียมเอกสารหลักฐาน   ดังนี้
                ๑.  บัตรประจำตัวประชาชน   หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
                ๒.  ทะเบียนบ้าน   ( ที่เป็นปัจจุบัน )   พร้อมสำเนา
                ๓.  สมุดบัญชีเงินฝากธนาคารในนามผู้มีสิทธิ/ผู้ได้รับมอบอำนาจจากผู้มีสิทธิ   พร้อมสำเนา                                                 ( สำหรับเตรียมการรองรับการจ่ายเงินเบี้ยยังชีพ )

